
Naslov: Kaj se dogaja v Krakovskem gozdu
Napoved za voditelja:

V kostanjeviški in deloma tudi v krški občini se lahko pohvalijo, da imajo največji ohranjeni kompleks nižinskih hrastovih gozdov v Sloveniji. To je Krakovski gozd, ki se razprostira kar na 3000 hektarjih površine. Tudi sicer je v Sloveniji takšnih gozdov le še 2 %. V Krakovskem gozdu prevladuje hrast dob, ki pa se zaradi različnih vzrokov ne obnavlja tako kot bi si želeli gozdarji. Enako se dogaja tudi v pragozdnem rezervatu, ki je del tega mogočnega gozda.
V KRAKOVSKEM GOZDU SO PRED 20. LETI ZAČELI PONOVNO GOSPODARITI

DELEŽ HRASTA DOBA SE ZMANJŠUJE, NADOMEŠČAJO GA DRUGE VRSTE

V PRAGOZDNEM REZERVATU ŽE 70 LET NE SEKAJO IN NE GOSPODARIJO
Iz Krakovskega gozda Novinar GORAN ROVAN

Snemalec in montažer MITJA MAĆEK

Krakovski gozd je v lasti številnih manjših lastnikov, največji pa je novomeška škofija. Več desetletij so v tem gozdu izvajali zgolj sanitarne sečnje, od leta 2000 pa so ponovno začeli gospodariti z njim.

MOJCA BOGOVIČ
ZAVOD ZA GOZDOVE OE BREŽICE

»Z namenom obnove teh gozdov. Kajti gozdovi se starajo, starostna struktura je z vidika trajnosti izredno neuravnotežena. Premalo je mladega gozda, gozda v obnovi. V namen gospodarjenja je bila zgrajena tudi tale cesta, končno po 50. letih en nov krak ceste.«
V osrčju Krakovskega gozda je edini slovenski nižinski pragozdni rezervat. Ta je velik kar 40 hektarov in je od leta 1952 namenjen zgolj opazovanju in raziskovanju. Gozdarji ugotavljajo, da je v njem prišlo do zmanjšanja žive lesne mase kar za 17 %.

MOJCA BOGOVIČ
ZAVOD ZA GOZDOVE OE BREŽICE

»Mi z meritvami, ki smo jih naredili v razmahu 15. let ugotavljamo, da je vedno večji delež suhega drevja, suhega stoječega in tega, ki se podira. Ne zaznavamo pa obnove gozda.«

Tako se delež hrasta doba zmanjšuje, saj se Krakovski gozd po naravni poti obnavlja z belim gabrom in črno jelšo.
